મહેસાણામાં અમદાવાદની મહિલા પર થયેલ ગેંગરેપ કેસમાં ત્રણ આરોપીએ મૂકેલી જામીન અરજીને અધિક સેશન્સ કોર્ટે નામંજૂર કરી દીધી હતી.આ કેસની ચાર્જશીટ રજૂ થયા બાદ અગાઉ એક આરોપીનાં જામીન નામંજૂર કરાયા બાદ વધુ ત્રણ આરોપીઓએ જામીન અરજી મૂકી હતી. અમદાવાદની મહિલાની એકલતાનો લાભ લઈને સાત જેટલાં શખ્સોએ મહેસાણામાં એક રીક્ષાથી બીજી રીક્ષામાં ફેરવી, હોટલોમાં તેમજ અવાવરૂ જગ્યા પર લઈ જઈ ત્રીજી ઓગષ્ટનાં રોજ બળાત્કાર કર્યો હતો.